2014 Errumanian

Jarraian, 2014. urtean Errumanian izandako gertaerak azaltzen dira.

 Irailaren 24an hasi zen Bukaresten Alexandru Visinescu (88) komunismo garaiko espetxeburuaren kontrako epaiketa. Gizateriaren kontrako krimenengatik epaituko zuten 1956 eta 1963 artean Ramnicu Sarateko kontzentrazio-esparruan —Errumaniako Nuremberg gisa ezaguna— komandante jardun zuena. Errumaniako erregimen komunistan (1947-1989) antzeko zereginak izan zituzten 35 zaindari epaitzeko bidean ziren auzitegiak«35», Berria, 2014-09-25.

 Azaroaren 2an, presidentetzarako bozak zituzten Errumanian. Azken inkestetan, Victor Ponta lehen ministroak aurrea hartu zion Klaus Iohannis hautagai liberalari. Inkesten arabera, Ponta zen garaipena eskuratzeko faboritoa: botoen %40 eskuratu eta hamar punturen aldea aterako zion Iohannisi (%30). Nolanahi ere, inkesten arabera, ez zuen lortuko presidente izateko behar besteko gehiengoa (botoen %50etik gora). Horrenbestez, bigarren itzulia espero zen. Ustelkeria salaketek zipriztinduta eta ekonomia gaiak erdigunean jarrita egin zituzten presidentetzarako bozak ErrumanianOihan Vitoria, «Ustelkeriaren itzalpe ilunean, argi printz bila», Berria, 2014-11-02. Azkenik, Victor Ponta lehen ministro sozialdemokrata eta Klaus Iohannis liberala elkarren aurka lehiatuko ziren Errumaniako presidentetzarako hauteskundeen bigarren itzulian. Pontak botoen %40,3 lortu zituen eta Iohannisek, %30,4«Ponta eta Iohannis bigarren itzulira Errumanian», Berria, 2014-11-04.

 Azaroaren 16an, Errumanian presidentetzarako bozen bigarren itzulia izan zuten. Hautagaiek atzerriko botoekin lehen itzulian izandako kaosaren inguruan asko hitz egin zutenMikel Rodriguez, «Atzamarrari begira», Berria, 2014-11-16. Azkenik, Klaus Iohannisek irabazi zituen Errumaniako presidentetzarako hauteskundeak«Klaus Iohannis nagusitu da Errumaniako presidentetzarako hauteskundeetan», Berria, 2014-11-17. Hala ere, justiziak oztopatu ezean izango zen, izan ere, karguen bateraezintasun salaketa bat zeukan aurkaMikel Rodriguez, «Justiziak oztopatu ezean», Berria, 2014-11-18.

 Azaroaren 18an, Errumaniako Atzerri ministroak dimitutu egin zuen«Errumaniako Atzerri ministroak dimisioa eman du», Berria, 2014-11-19.

 Erreferentziak 

 Kanpo estekak 

Kategoria:2014 herrialdearen arabera
Kategoria:Errumaniako historia